[{"text_idx": "#000001", "text": "Aphex Twini vo\u0303ib-olla ko\u0303ige olulisem album \u201eSelected Ambient Works 85\u201392\u201d antakse uuesti vinu\u0308u\u0308lil va\u0308lja. Ka\u0308in poes a\u0308ra, panen uue seebi kraanikaussi, kuivatan ka\u0308ed, vaatan korra peeglisse ja jalutan la\u0308bi korteri magamistuppa. Keeran kro\u0303ks lahti Cabernet Shiraz\u2019, valan, imetlen ekraani heleduses tema punast kuma ja asetan no\u0303ela rajale."}, {"text_idx": "#000002", "text": "Kuigi tean, mis tulemas on, suudab ta u\u0308llatada. Ja\u0308rsu unkab ku\u0308nka tagant \u201eXtal\u201d. Hebefreeniliselt naeratab pa\u0308ikesepoiss, tu\u0308rkiissinine muru ja kandilised pilved. Ko\u0303ikjal tolle saareriigi ma\u0308giste kurdude vahel kaherattalised traktorid, ka\u0308a\u0308nutavad kohapeal ringi, ho\u0303o\u0303ruvad meelalt mulda. La\u0308hme mitte kuhugi, teeme mitte midagi. Koldne pori laias kaares, katab taevalae, jumalik tarretis, pa\u0308ike pistab ko\u0303igi spektri va\u0308rvel ta\u0308ie pauguga, la\u0308bi ho\u0303reda mateeria, la\u0308bi valguse murduva."}, {"text_idx": "#000003", "text": "Kui ma mo\u0303tlen muusikast, siis ma mo\u0303tlen ruumist ja mo\u0303tlen konkreetsest paigast. Aphex Twini muusika koosneb peaaegu vo\u0303imatutest, kohatutest komponentidest. Seal on justkui liiga pikad kajad ja liiga tobedad ridimid. Eriti nendel kogutud radadel ro\u0303o\u0303msalt tatsuv matsakus."}, {"text_idx": "#000004", "text": "Tantsuline ambient. Valan ja\u0308rgmise klaasi, issand, justkui maale vanaema juurde oleks la\u0308inud. Ei saa olla, nad on ju ammu la\u0308inud ja... Aga peenrad on rohitud, pa\u0308evalilled seal, heinapallid... hehe. Happeline lapsepo\u0303lv, kohati a\u0308rev, aga nummililleline."}, {"text_idx": "#000005", "text": "Aphex Twini fa\u0308nn olla ta\u0308hendas kunagi teatud piiripealsust, suletud su\u0308steemis seiklejat. Vo\u0303i mine tea, hoopis vabadust ehk. Kindel oli see, et Aphexist \u201earusaamine\u201d oli senitundmatu kvaliteedi tunnistamine ja seni kehtinud helisu\u0308steemist va\u0308ljaspool asumine. Aphex oli selle generatsiooni kuningas, kes magamistoa laptop-muusikutele sa\u0308ravaimalt uue pa\u0308ikese to\u0303usmist kuulutas."}, {"text_idx": "#000006", "text": "Harmoonilises plaanis asetab Aphex Twin korraga kokku minoorse ja maz\u030coorse, mis toob silme ette armunud inimese naeratuse. Armastuse silmad on ju korraga kurvad ja lo\u0303busad. O\u0303iglaselt elektroonilise muusika Mozartiks tituleeritud AFXi muusika on lihtsalt nii hea, et ka ko\u0303ige suurem u\u0308ldistus ko\u0303lab selle foonil ainuo\u0303ige ja to\u0303esena. Kaos ja kord, u\u0308hel ajal, na\u0308iteks. \u201eSelected Ambient Works\u201d on universaalne heliteos. Ta\u0308iesti u\u0308letamatu ja nakkav rodu lugusid, millest vanimad pa\u0308rinevad suisa 1985. aastast. No see on lausa uskumatu. Sama uskumatu vo\u0303ib tunduda aastal 2055 sama albumit kuulates, et sellist muusikat kunagi u\u0308ldse tehti. Ja kindel see, et kuulatakse."}, {"text_idx": "#000007", "text": "Need valitud ambient-palad redefineerivad tagantja\u0308rele ambient\u2019i algset, pigem ru\u0308tmitut, peaaegu seosetut helivoogu \u2013 nii nagu Brian Eno seda ette kujutas. Loomuliku muusikalise talendi jahmatavalt avar helika\u0308sitlus ja maailma jaatav soojus on ehk see, milles kadunud James Stinson Detroidis ku\u0308mbles. Vo\u0303ib-olla oli see ma\u0308nguro\u0303o\u0303m oma puhtaimal kujul. Selline, millega on iga laps tuttav. Noore Aphex Twini tracker-programmiga ja rudimentaarse Rolandi bassi- ja ridimimasinatega tehtud magamistoamuusika on voolanud u\u0308le selle tegemata voodi ja la\u0308bi sassis linade va\u0308lja aknast, u\u0308le po\u0303ldude jooniliste, u\u0308le ma\u0308gede ja sealt u\u0308le vee, o\u0303huliine pidi elektrist jo\u0303udu saades u\u0308le mere, u\u0308le suurte ja va\u0308ikeste maade, u\u0308le kogu maailma."}, {"text_idx": "#000009", "text": "Osa multiinstrumentalisti Erki Ho\u0303be sooloprojekti Multiphonic Rodent uuest EPst \u201eCivilisation\u201d on mehe enda so\u0303nul valminud orgaanilistes farmides tsivilisatsiooni eirates. La\u0308a\u0308ne tsivilisatsioon ongi selle plaadi kontseptsiooni keskpunktiks."}, {"text_idx": "#000011", "text": "Kui eelmisel su\u0308gisel Kultuurikatlas toimunud Stalker Festivali kavast lugesin, et esmakordselt astuvad koos lavale Talis Paide ja Andres Lo\u0303o, olin kohe intrigeeritud. U\u0308hest ku\u0308ljest oli see nii u\u0308llatav, sest mehi isiklikult la\u0308hedalt tundmata ei osanud ma sellist koosto\u0308o\u0308d oodatagi. Teisalt pidin taaskord nentima, et kui on u\u0308liandekaid inimesi, siis tavaliselt leiavad nad ka tee teineteise juurde."}]